**Nota informativă**

**la proiectul de hotarire a Guvernului**

**privind redistribuirea unor alocaţii aprobate prin**

 **Legea bugetului de stat pentru anul 2018 nr.289/2017**

Prezentul proiect este elaborat la indicația Guvernului, în temeiul prevederilor art.60 alin. (1) lit. a) din Legea finanțelor publice și responsabilității bugetar-fiscale nr.181 din 25.07.2014 și include redistribuirea unor alocații intre programele aprobate Ministerului Agriculturii, Dezvoltării Regionale și Mediului, pentru soluționarea problemelor ce țin de finalizarea construcției a 2 apeducte: pentru orașul Fălești și Leova-Iargara.

În Documentul unic de program pentru anii 2017-2020, aprobat prin Hotărârea Guvernului nr. 203 din 29.03.2017 sunt incluse proiectele „Asigurarea orașului Fălești cu apă din rîul Prut 2” și ”Construcția apeductului magistral Leova-Iargara”.

Costul proiectului „Asigurarea orașului Fălești cu apă din rîul Prut 2” constituie 35,52 mil.lei. În perioada anilor 2017-2018 au fost alocate mijloace financiare în sumă de 14,5 mil.lei din Fondul national pentru dezvoltare regională. Pentru finalizarea proiectului nominalizat sunt necesare mijloace financiare în sumă de 21,02 mil.lei, care nu sunt disponibile în Fondul national pentru dezvoltare regională.

De asemenea, pentru finalizarea apeductului magistral Leova-Iargara este identificată o insuficiență de mijloace financiare în sumă de 5,0 mil.lei.

Pentru Fondul ecologic national pe anul 2018 au fost aprobate alocații bugetare în sumă de 269,3 mil. lei, care la momentul actual au fost valorificate în sumă de 104,0 mil. lei. Luînd în considerare capacitățile de îndeplinire a lucrărilor preconizate pănă la finele anului curent, se estimează că mijloacele acestui Fond nu vor fi valorificate integral.

Prin urmare, insuficiența de alocații în sumă de 26,0 mil.lei a Fondului national pentru dezvoltare regională se propune de acoperit din contul diminuării cu suma respectivă a alocațiilor aprobate Fondului ecologic național.

Propunerile de modificare a volumelor alocaţiilor aprobate prin anexa nr.3 la Legea bugetului de stat pe anul 2018 pentru Ministerul Agriculturii, Dezvoltării Regionale și Mediului sunt prezentate în anexa la proiectul de hotărîre a Guvernului. Este necesar de menționat, că modificarea propusă la programul 7503 ”Aprovizionarea cu apă și canalizare” include diminuarea cu 19,1 mil.lei a Fondului ecologic național și majorarea cu 26,0 mil.lei a Fondului national pentru dezvoltare regională.

Proeictul hotărîrii de Guvern a fost plasat pe pagina web a Ministerului Finanțelor, la compartimentul Transparență decizională.

**MINISTRU Octavian ARMAȘU**